cyanic-selkie/wikianc huggingface dataset:
Արգանդի վզիկի քաղցկեղ
Բուժում
Արգանդի վզիկի քաղցկեղի բուժման մեթոդները բավականին տարբեր են ամբողջ աշխարհում, որը պայմանավորված է վիրաբույժների փոքր կոնքի արմատական վիրահատություններ կատարելու հմտությունների և զարգացած երկրներում վերարտադրողական համակարգի ֆունկցիան պահպանելու անհրաժեշտությամբ։ Քանի որ վզիկի քաղցկեղը ռադիոզգայուն է, ճառագայթային թերապիան կարելի է կիրառել քաղցկեղի բոլոր փուլերում, երբ վիրահատություն հնարավոր չէ կատարել։ Վիրահատական միջամտությունը ունի ավելի լավ արդյունքներ, քան ճառագայթային բուժումը ։ Ի լրացում այս ամենի, քիմիոթերապիան ևս կարող է կիրառվել վզիկի քաղցկեղի բուժման համար և նույնիսկ ավելի արդյունավետ է, քան միայն ճառագայթային թերապիան ։
Միկրոինվազիվ քաղցկեղը (IA փուլ) կարելի է բուժել հիստերէկտոմիայի՝ արգանդի հեռացման միջոցով։ IA2 փուլի ժամանակ հեռացվում են նաև ավշային հանգույցները։ Այլընտրանքային տարբերակ են տեղային վիրահատական միջամտությունները՝ էլեկտրական էքսցիզիոն միջամտությունը՝ LEEP կամ կոնաձև կենսազննումը՝ cone biopsy ։
Եթե կոնաձև բիոպսիայի արդյունքներով հայտնաբերվում է ոչ մաքուր եզրեր (կենսազննումը ցույց է տալիս, որ ուռուցքը շրջապատված է ուռուցքային բջիջներից ազատ հյուսվածքով, որը ենթադրում է, որ ամբողջ ուռուցքը հեռացվել է), կատարվում է մեկ այլ միջամտություն, որը թույլ է տալիս կնոջը պահպանել մանկածնական ֆունկցիան՝ տրախելէկտոմիա (վզիկի հեռացում) ։ Այն հնարավորություն է տալիս կատարել ավելի պահպանողական վիրահատություն քան հիստերէկտոմիան՝ պահպանելով ձվարանները և արգանդը։ Այս միջամտությունը ընտրության միջոց է առաջին փուլի արգանդի վզիկի քաղցկեղ ունեցողների համար, այնուամենայնիվ, դեռևս որպես ստանդարտ բուժում հաստատված չէ , քանի որ միայն քիչ բժիշկներ ունեն այն կատարելու հմտությունը։ Նույնիսկ ամենափորձառու վիրաբույժը չի կարող խոսել ուռուցքի տարածվածության աստիճանի մասին, քանի դեռ հյուսվածաբանական քննություն չի կատարվել։ Եթե վիրաբույժը չի կարող ապահովել ուռուցքային հյուսվածքի ներվիրահատական հյուսվածաբանական քննությունը, անհրաժեշտ է լինում կատարել հիստերէկտոմիա։ Այն կարելի է կատարել նույն վիրահատության ընթացքում, եթե կինը նախօրոք տվել է համաձայնություն։ Քանի որ 1b փուլի և երբեմն 1a փուլի ուռուցքները հակում ունեն տարածվել ավշային հանգույցներ, վիրաբույժը կարող է կատարել նաև արգանդի շրջակա ուռուցքային բջիջների հեռացում հետագա հյուսվածաբանական քննությամբ։
Արմատական տրախելէկտոմիան կատարվում է որովայնային կամ հեշտոցային մուտքով և կան բավականին վիճելի կարծիքներ, թե որն է ավելի լավը ։ Որովայնային տրախելէկտոմիան լիմֆադենէկտոմիայի հետ սովորաբար պահանջում է մնալ հիվանդանոցում 2-3 օր և կանանց մեծ մասը վերականգնվում են բավականին արագ՝ մոտ վեց շաբաթում։ Բարդություններ սովորաբար բնորոշ չեն, չնայած կանայք, ովքեր հղիանում են վիրահատությունից հետո, ունեն վաղաժամ ծննդաբերության և ուշ կրելախախտի ռիսկ ։ Խորհուրդ է տրվում հղիանալու համար սպասել գոնե մեկ տարի վիրահատությունից հետո ։ Տրախելէկտոմիայի միջոցով ուռուցքի ամբողջական հեռացումից հետո մնացորդային վզիկում ախտադարձը բավականին հազվադեպ է ։ Կանանց խորհուրդ է տրվում պարբերաբար ենթարկվել խիստ հսկողության, ներառյալ պապ տեստ կամ կոլպոսկոպիա և արգանդի մնացած ստորին հատվածի կենազննում՝ սկրինինգի նպատակով (առնվազն 5 տարի ամեն 3-4 ամիսը մեկ անգամ) ախտադարձերը հայտնաբերելու համար, ինչպես նաև պետք է ապահովել անվտանգ սեռական հարաբերություններ նոր վիրուսով վարակվելը կանխարգելելու նպատակով։
Վաղ փուլերում (IB1 և IIA ավելի քիչ քան 4 սմ) կարելի է բուժել արմատական հիստերէկտոմիայով ավշային հանգույցների հեռացման կամ ճառագայթային բուժման հետ միասին։ Ճառագայթային թերապիան կատարում են կոնքի արտաքին ճառագայթմամբ և բրոախիթերապիայով՝ ներքին ճառագայթմամբ։ Վիրահատական միջամտության ենթարկված կանայք, ում մոտ հյուսվածաբանական քննությամբ հայտնաբերվել է ախտադարձի բարձր ռիսկ ստանում են նաև ճառագայթային թերապիա՝ քիմիոթերապիայով կամ առանց։
Վաղ փուլի մեծ ուռուցքերը (IB2 և IIA ավելի քան 4 սմ) կարելի է բուժել ճառագայթային եղանակով և քիմիոթերապիայով՝ ցիսպլատինով, հիստերէկտոմիայով (որը հետագայում սովորաբար պահանջում է հետվիրահատական ճառագայթային բուժում) կամ ցիստպլատինով քիմիոթերապիա հետագա հիստերէկտոմիայով։ Մոնոթերապիայի համար ցիսպլատինը համարվում է բավականին լավ ընտրության միջոց ։ Բուժմանը պլատինի ածանցյալների ավելացումը ոչ միայն բարելավում է ապրելիությունը, այլ նաև նվազեցնում է ախտադարձի ռիսկը վաղ փուլի արգանդի վզիկի քաղցկեղ ունեցող կանանց մոտ (IA2-IIA) ։
Տարածուն ուռուցքները (IIB-IVA) բուժվում են ճառագայթային թերապիայի և ցիսպլատինի ածանցյալների միջոցով։ 2006 թվականի հունիսի 15-ին ԱՄՆ-ի Սննդի և Դեղերի վերահսկման վարչությունը հաստատեց երկու քիմիոթերապևտիկ դեղերի՝ տոպոտեկանի և ցիսպլատինի զուգակցված կիրառումը ուշ փուլի (IVB) արգանդի վզիկի քաղցկեղ ունեցողների մոտ ։ Կոմբինացված բուժումը ունի նեյտրոպենիայի, անեմիայի և թրոմբոցիտոպենիայի առաջացման նշանակալի մեծ ռիսկ։
Բուժիչ արդյունք ունենալու համար վիրահատության ժամանակ պետք է ուռուցքը ամբողջովին հեռացնել և հյուսվածաբանական քննությամբ հաստատել հյուսվածքի եզրերում ուռուցքային բջիջների բացակայությունը ։ Այս միջամտությունը կոչվում է էկզէնտերացիա ։
Փուլեր
Կանխատեսումը կախված է քաղցկեղի փուլից։ Քաղցկեղի միկրոսկոպիկ ձևերի դեպքում ապրելիությունը կազմում է գրեթե 100% ։ Բուժման դեպքում 5 տարվա ապրելիության հարաբերական գործակիցը ինվազիվ քաղցկեղի վաղ փուլերի դեպքում կազմում է 92%, և բոլոր փուլերի համար 5 տարվա ապրելիությունը կազմում է 72%։
Ախտորոշումից հետո 5 տարվա ապրելիությունը բուժման պարագայում առաջին փուլի քաղցկեղ ունեցող կանանց մոտ կազմում է 80-90%, իսկ երկրորդ փուլի դեպքում՝ 60-75%։ Երրորդ և չորրորդ փուլի քաղցկեղ ունեցող կանանց հինգ տարվա ապրելիության ցուցանիշները բավականին իջնում են համապատասխանաբար 30-40% և 15% և քիչ ։ Ախտադարձվող քաղցկեղը վաղ ախտորոշելու դեպքում հնարավոր է հաջողությամբ բուժել վիրահատության, ճառագայթային թերապիայի, քիմիոթերապիայի կամ այս երեքի զուգորդման դեպքում։ Արգանդի վզիկի ինվազիվ քաղցկեղ ունեցող կանանց 35%-ը ունեն ախտադարձի մեծ հավանականություն ։
Երկրներ
ԱՄՆ-ում 5 տարվա ապրելիությունը սպիտակամորթների համար կազմում է 69%, իսկ սևամորթ կանանց համար 57% ։
Աֆրիկայում ախտորոշումը բավականին վատ է, քանի որ այն հաճախակի կատարվում է հիվանդության վերջին փուլերում ։
Համաճարակաբանություն
[[File:Cervix uteri cancer world map - Death - WHO2004.svg|thumb|upright=1.3|2004 թվականին կատարված տարիքային բաշխվածությունը վզիկի քաղցկեղ ունեցողների մոտ
{{legend|#ff8400|14.4-16.8}} {{legend|#ff6e00|16.8-19.2}} {{legend|#ff5800|19.2-21.6}} {{legend|#ff4200|21.6–24}} {{legend|#ff2c00|24–26.4}} {{legend|#cb0000|>26.4}}
Արգանդի վզիկի քաղցկեղի տարածվածությունը աշխարհում համարվում է քաղցկեղի և մահվան չորրորդ ամենահաճախ հանդիպող պատճառը կանանց մոտ ։ 2012 թվականին վզիկի քաղցեղի 528,000 դեպքից մահվան դեպքերի թիվը կազմում է 266,000 ։ Այն կանանց երկրորդ ամենահաճախ հանդիպող քաղցկեղն է, կրծքագեղձի քաղցկեղից հետո և կազմում է 8% քաղցկեղի ընդհանուր դեպքերի և մահերի մեջ կանանց մոտ ։ Վզիկի քաղցկեղի 80%-ը հանդիպում է զարգացող երկրներում ։ Այն ամենահաճախ հայտնաբերվող ուռուցքն է հղիության ընթացքում՝ 100,000-ից 1,5-12 հանդիպման հաճախականությամբ ։
Ավստրալիա
2005 թվականին Ավստրալիայում նկարագրվել է 734 դեպք։ 1991 (1991–2005) թվականներին սկսված սրինինգի շնորհիվ ամեն տարի արգանդի վզիկի քաղցկեղի դեպքերի թիվը նվազել է 4.5%-ով ։ Տարեկան երկու անգամ կանոնավոր պապ տեստը նվազեցնում է արգանդի վզիկի քաղցկեղի առաջացման հավանականությունը մինչև 90% և ամեն տարի փրկում է 1,200 արգանդի վզիկի քաղցկեղ ունեցող ավստրալիացի կանանց մահից ։ Կանխատեսվում է, որ 2028 թվականին 100,000 կնոջ հաշվարկով նոր դեպքերի թիվը կպակասի 4-ով, շնորհիվ առաջնային սկրինինգի ։
Կանադա
2008 թվականին Կանադայում ախտորոշվել է 1,300 դեպք, որից 380-ը ավարտվել է մահով ։
Հնդկաստան
Հնդկաստանում վզիկի քաղցկեղի դեպքերը շատանում են, բայց տարիքի հետ կապված օրինաչափությունը նվազում է ։ Պահպանակաների կիրառումը կանանց պոպուլյացիայի մոտ բարելավել է վզիկի քաղցկեղ ունեցողների ապրելիությունը ։
Եվրոպական միություն
Եվրոպական միությունում 2004 թվականին մոտ 34,000 նոր դեպքեր են հայտնաբերել և շուրջ 16,000 մահ է գրանցվել ։
Ամերիկայի Միացյալ Նահանգներ
ԱՄՆ-ում 2015 թվականին գնահատվել է 12,900 նոր դեպք և 4,100 մահ վզիկի քաղցկեղից Այն 8-րդ ամենատարածված քաղցկեղն է կանանց մոտ ԱՄՆ-ում։ Ախտորոշման պահին կանանց միջին տարիքը 48-ն է։ Իսպանացի կանանց մոտ ավելի շատ է ախտորոշվում արգանդի վզիկի քաղցկեղ, քան ընդհանուր պոպուլյացիայի մոտ ։ 1998 թվականին ԱՄՆ-ում ախտորոշվել է 12,800 դեպք և 4,800 մահ ։ Կանանց վերարտադրողական օրգանների քաղցկեղների մեջ այն ավելի քիչ է հանդիպում, քան էնդոմետրիումի և ձվարանի քաղցկեղը։ 2004 թվականին ԱՄՆ-ում 100,000 կնոջից ամեն 7-րդի մոտ ախտորոշվել է արգանդի վզիկի քաղցկեղ ։ Լայնատարած պապ տեստի շնորհիվ վերջին 50 տարիների ընթացքում վզիկի քաղցկեղը նվազել է 74%-ով ։ Արգանդի վզիկի քաղցկեղի կանխարգելման և բուժման տարեկան ծախսը կազմում է 6 տրիլիոն դոլլար ։
Պատմություն
Այս պատմական տվյալները ցույց են տալիս, որ արգանդի վզիկի քաղցկեղը կարող է առաջանալ սեռական ճանապարհով փոխանցվող գործոնով։ 1940-ական և 1950-ական թվականներին կատարված հետազոտությունը համարել է արգանդի վզիկի քաղցկեղը սմեգմա (օրինակ՝ Heins et al. 1958) ։ 1960-ական և 1970-ական թվականներին ենթադրում էին, որ հասարակ հերպես վիրուսն է հիվանդության պատճառը, քանի որ այն կարող է գոյատևել կանացի վերարտադրողական ուղիներում, փոխանցվում է սեռական ճանապարհով և առկա է ցածր սոցիալ-տնտեսական ցուցանիշ ունեցողների մոտ ։ Հերպես վիրուսները նաև համարվում են այլ չարորակ ուռուցքների պատճառային գործոն՝ Բերկիտի լիմֆոմա, նազոֆարինգեալ կարցինոմա, Մարեկի հիվանդություն և Լյուկեի երիկամային ադենոկարցինոմա։ Հետագայում ժխտեցին հասարակ հերպես վիրուսի դերը արգանդի վզիկի քաղցկեղի առաջացման գործում։
Մարդու պապիլոմա վիրուսի նկարագրությունը էլեկտրոնային մանրադիտակով տրվել է 1949 թվականին և վիրուսի ԴՆԹ-ն անջատվել է 1963 թվականին ։ 1980-ական թվականներին մարդու պապիլոմա վիրուսը անջատվել է արգանդի վզիկի քաղցկեղից ։ Դրանից հետո հաստատվել է պապիլոմա վիրուսի առկայությունը վզիկի քաղցկեղի բոլոր դեպքերում ։ Մարդու պապիլոմա վիրուսի սպեցիֆիկ շճատիպերն են՝ 16, 18, 31, 45 և այլն։
1980-ական թվականներին միաժամանակ ստեղծվեց մարդու պապիլոմա վիրուսի պատվաստանյութը մի քանի հաստատություններում՝ Ջորջթաունի համալսարանի բժշկական կենտրոնում, Ռոչեստերի համալսարանում, Ավստրալիայի Քուինսլենդի համալսարանում և ԱՄՆ-ի Քաղցկեղի Ազգային ինստիտուտում ։ 2006 թվականին Սննդի և Դեղերի վերահսկման վարչությունը հաստատել է մարդու պապիլոմա վիրուսի առաջին կանխարգելիչ պատվաստանյութը՝ Գարդասիլը։
Ավստրալիա
Ավստրալիայում բնիկ կանայք մոտ հինգ անգամ ավելի հակված են մահանալու վզիկի քաղցկեղից, քան ոչ բնիկները, քանի որ նրանք պարբերաբար չեն կատարում պապ տեստ ։ Մի քանի գործոններ կան, որոնք հետ են պահում կանանց պարբերաբար հետազոտվել՝ ամաչելը, հոգնածությունը, միջամտության նկատմամբ վախը և տեղացիների հասարակությունում այս թեմայի քննարկման զգայունությունը ։ Այս ամենի վրա ազդում է նաև սկրինինգ կատարելու դժվարությունները, օրինակ՝ տրանսպորտի անհասանելիությունը, պապ տեստ կատարող մասնագետների և գինեկոլոգների քիչ քանակը ։
Ավստրալիական արգանդի վզիկի քաղցկեղի կազմակերպությունը, որը հիմնադրվել է 2008 թվականին, զբաղվում է կանանց մոտ արգանդի վզիկի քաղցկեղի սահմանափակման և դրա հետ կապված առողջական խնդիրներով ։ Իան Ֆրազերը, ով Գարդասիլի ստեղծողներից մեկն է համարվում է այս կազմակերպության խորհրդատուներից մեկը ։ Ավստրալիայի վարչապետ Ջոն Հովարդի կնոջ՝ Ջանետ Հովարդի մոտ 1996 թվականին ախտորոշվել է արգանդի վզիկի քաղցկեղ և նա առաջին անգամ բարձրաձայնել է այդ մասին 2006 թվականին ։
Ամերիկայի Միացյալ Նահանգներ
2007 թվականին ամերիկյան հետազոտություններից մեկը հայտնաբերել է ընդամենը 40% կանանց, ովքեր լսել էին մարդու պապիլոմա վիրուսի մասին և կեսից քիչը գիտեր, որ այն առաջացնում է արգանդի վզիկի քաղցկեղ ։ 1975-2000 թվականներին երկայնակի հետազոտությունը հայտնաբերել է, որ ցածր սոցիալ-տնտեսական մակարդակում ապրողները ունեն ավելի բարձր ռիսկ քաղցկեղը ուշ փուլերում ախտորոշելու համար և բարձր մահացություն ։
Արտաքին հղումներ
Կատեգորիա:Ուռուցքաբանություն Կատեգորիա:Վիրուսներ Կատեգորիա:Վեներական հիվանդություններ Կատեգորիա:Պապիլոմա վիրուսով հարուցված հիվանդություններ Կատեգորիա:Գինեկոլոգիական ուռուցքներ
Ստեֆանի Ռայս
Ստեֆանի Լուիզա Ռայս (Stephanie Louise Rice, ), ավստրալիացի լողորդուհի, Պեկինի օլիմպիական խաղերի եռակի չեմպիոն, Մելբուռնի աշխարհի առաջնության մեդալակիր, համալիր լողի 200 և 400 մետր հեռավորությունների աշխարհի ռեկորդակիր։
Կարիերա
Իր առաջին միջազգային հաղթանակը Ստեֆանի Ռայսը տարել է Մելբուռնում կայացած Համագործակցության խաղերում։ Համալիր 200 մետր հեռավորությունում Ռայսը առաջ է անցել օլիմպիական մեդալակիր Բրուք Հենսոնից և Լառա Քարոլից՝ հաղթարելով հեռավորությունը 2.12,90 րոպեում՝ իր սեփական ռեկորդը գերազանցելով 1,19 վայրկյանով։ Մի քանի օր անց նա 400 մետրանոց համալիրում առաջինն է հասել եզրագծին։
Աշխարհի առաջնությունում նորամուտը Ստեֆանի Ռայսի համար եղել է հաջող։ Լողալով 200 մետրանոց համալիրը 2 րոպե 11.42 վայրկյանում՝ նվաճել է բրոնզե մեդալ։ Առաջինը եզրագծին է հասել ամերիկացի Քեթի Հոֆը, արծաթը բաժին է հասել Քրիստի Կովենթրին՝ Զիմբաբվեից։ Առաջնության երկրորդ բրոնզը բաժին է ընկել Ռայսին՝ 400 մետրանոց համալիր լողում։ Հերթական անգամ նա գերազանցել է սեփական ռեկորդը՝ վայրկյանաչափը կանգնեցնելով 4 րոպե 41,19 վայրկյանում ։
2008
Օլիմպիական խաղերի ազգային ընտրության ժամանակ Ստեֆանի Ռայսը միանգամից երկու համաշխարհային ռեկորդ է սահմանել՝ 200 և 400 մետրանոց համալիր լողում ցուցաբերելով համապատասխանաբար 2.08,92 և 4.31,46, արդյունքները։
Պեկինի Օլիմպիական խաղերում Ռայսի նվաճած ոսկին դարձել է Պեկինի՝ ավստրալիացիների համար առաջինը և չորս հարյուրերորդը՝ ամառային Օլիմպիական խաղերում Ավստրալիայի ելույթի ամբողջ ընթացքում ։ 400 մետրանոց համալիրը հաղթելով 4.29,45, րոպեում՝ նա դարձել է առաջին կինը, որը կարողացել է հաղթահարել շեմը այդ հեռավորությունում 4 րոպե 30 վայրկյանում։ Օգոստոսի 13-ին 200 մետրանոց համալիր լողում Ստեֆանին եզրափակչում հաղթանակը խլել է Քիրսթի Քովենթրիից՝ նվաճելով երկրորդ ոսկե մեդալը։ Հաջորդ օրը 4×200 մետր ազատ ոճի փոխանցումավազքում Ռայսը նվաճել է իր կարիերայի երրորդ օլիմպիական ոսկին։
Մյուլհայմ ան դեր Ռուր
Մյուլհայմ ան դեր Ռուր (Mülheim an der Ruhr, Mölm), քաղաք Գերմանիայի Հյուսիսային Ռեյն Վեստֆալիայում։
Ըստ 2009 թվականի տվյալների՝ բնակչությունը կազմում է 168,3 հազար մարդ, 2000-ին՝ 173,9 հազար։
Տնտեսություն և տրանսպորտ
Մյուլհայմում կա երկաթուղային կայարան, որտեղ կանգ են առնում RB, RE, S Bahn գնացքները։ Գործում է նաև ավտոբուսային ցանց, որը աշխատում է նաև գիշերային ժամերի։
Քաղաքում գործում է տրամվայի ցանց, որը Էսեն քաղաքի տրամվայի ցանցի մի մասն է։ Մյուլհայմի տրամվայի ցանցը կոմբինացված է՝ կազմված սովորական տրամվայի և արագընթաց տրամվայի գծերից։ Շտադտբանի գիծը քաղաքը կապում է Էսենի հետ և Մյուլհայի տարածքում ունի 9 կայարան։ Աշխատում է U18 երթուղին։ Straßenbahn 102 և 110 երթուղիները ներքաղաքային են։ 107 երթուղին կապում է Էսենի հետ։ 112- Մյուլհայմը կապում է Օբերհաուզենի հետ, 901-ը՝ Դուսբուրգի։ Տրամվայի երթուղին անցնում է երկու գետնանցումներով։ Շտադտբանի գիծը ունի 6 կայարան, Ստրասենբանը՝ 4, որը ամբողջությամբ օգտագործում է 102 երթուղին և մասամբ 901-ը։ Հանդիպում են Mülheim Hbf կայարանում։
Քաղաքի տարածքում է գտնվում «Էսեն-Մյուլհայմ» օդանավակայանը։
Ծանոթագրություններ
Կատեգորիա:Հյուսիսային Հռենոս-Վեսթֆալիայի քաղաքներ
Էլիտնի (Ակսայի շրջան)
Էլիտնի (Элитный), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Շչեպկինսկի գյուղական համայնքի կազմի մեջ։ Ակսայ քաղաքից գտնվում է 35 կմ հեռավորության վրա։
Կատեգորիա:Ռոստովի մարզի Ակսայի շրջանի բնակավայրեր
(9194) Անանոֆ
(9194) Անանոֆ (Ananoff), աստերոիդ աստերոիդների հիմնական գոտում։ Հայտնաբերվել է 1992 թվականի հուլիսի 26-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,316559 ա. մ., առավելագույնը մոտենում է 2,1146 ա. մ. հեռավորության վրա և հեռանում 2,5185 ա. մ. ։ Արեգակի շուրջ մեկ ամբողջական պտույտ է կատարում 1287,84 երկրային օրվա ընթացքում, իր ուղեծրով շարժվելով միջինում 0,279537 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,58° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դիմիտր Ավրամով
Դիմիտր Ավրամով (Димитър Аврамов, ), բուլղար արվեստագետ և մշակութաբան։
Կենսագրություն
Դիմիտր Ավրամովը ծնվել է 1929 թվականի սեպտեմբերի 6-ին Բուրգասում ։ 1904 թվականին ավարտել է Սոֆիայի համալսարանի փիլիսոփայական ֆակուլտետը ։ 1954 թվականին սկսել է հրապարակվել պարբերական մամուլում։ 1955-1960 թվականներին եղել է «Философска мисъл» ամսագրի խմբագիր, իսկ 1968-1980 թվականներին՝ «Проблеми на изкуството» ամսագրի գլխավոր խմբագրի օգնական։ Բուլղարիայի գիտությունների ակադեմիայի Գրականության ինստիտուտի և Արվեստագիտության ինստիտուտի գիտական աշխատող (1961), 2-րդ աստիճանի գիտական ավագ աշխատող (1972), 1-ին աստիճանի գիտական ավագ աշխատող։ Սոֆիայի համալսարանում կարդացել է նոր բուլղարական մշակույթի պատմության դասախոսություններ։ 2000 թվականին արժանացել է առաջին աստիճանի «Ստարա Պլանինա» շքանշանի ։
Դիմիտր Ավրամովը մահացել է 2008 թվականի մայիսի 1-ին Սոֆիայում։
Մատենագրություն
Դիմիտր Ավրամովը Ռադոյ Ռալինի հետ միասին համարվում է «Трифон Кунев. От „Песни“ до „Ситни-дребни... като камилчета» (1993) հրատարակչության համահիմնադիր և խմբագիր։
Հոդվածներ բուլղարական kultura.bg պորտալում
Կատեգորիա:Սոֆիայի համալսարանի շրջանավարտներ Կատեգորիա:Բուլղարացի պատմաբաններ Կատեգորիա:Արվեստագիտության դոկտորներ Կատեգորիա:Բուլղարացի արվեստագետներ Կատեգորիա:Բուլղարիայի գիտությունների ակադեմիայի անդամներ
Ռեեսոլաանե
Ռեեսոլաանե (Rääsolaane), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 12 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Միկիտամյաե շրջանի բնակավայրեր Կատեգորիա:Էստոնիայի գյուղեր
Ռեգենտովկա
Ռեգենտովկա (Регентівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Ռեգենտովկա գյուղում բնակվում էր 193 մարդ։ Բնակավայրը զբաղեցնում է 0,456 կմ² տարածք։ Բնակչության խտությունը կազմում էր 423,25 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր
Ջասթին Թիմբերլեյք
Ջասթին Ռենդալ Թիմբերլեյք (Justin Randall Timberlake, ), ամերիկացի երգիչ, երգերի հեղինակ, դերասան և երաժշտական պրոդյուսեր։ Կարիերան սկսել է մանուկ հասակում՝ մասնակցելով «Աստղի որոնում» և «Միկի Մաուսի ակումբ» հեռուստաշոուներին, իսկ ավելի մեծ ճանաչում է ձեռք բերել 1990-ականների կեսերին՝ որպես NSYNC բոյ բենդի վոկալիստ և խմբի ամենաերիտասարդ անդամ։ Այդ խումբը հետագայում ամբողջ աշխարհում վաճառել է 50 միլիոն ձայնագրություն և դարձել է բոլոր ժամանակների երրորդ ամենավաճառված ձայնագրություններ ունեցող բոյ բենդը։
NSYNC խմբի փլուզումից հետո՝ 2002 թվականին, Թիմբերլեյքը թողարկեց իր «Justified» կոչվող առաջին անհատական ալբոմը, որը ներառում է «Cry Me a River» և «Rock Your Body» հիթերը։ 2006 թվականին թողարկեց իր «FutureSex/LoveSounds» անվանումը կրող երկրորդ ալբոմը, որը գլխավորել է Billboard 200 հիթ շքերթը։ Այդ ալբոմի «SexyBack», «My Love» և «What Goes Around... Comes Around» սինգլները գլխավորել են Billboard Hot 100 հիթ շքերթը։ 2008-2012 թվականներին Թիմբերլեյքը կենտրոնացավ դերասանական կարիերայի վրա և նկարահանվեց այնպիսի ֆիլմերում, որոնցից են «Սոցիալական ցանց», «Վատ ուսուցչուհին», «Շահույթով ընկերներ» և «Ժամանակ» ֆիլմերը։
2013 թվականին Թիմբերլեյքը կրկին վերադարձավ երաժշտական կարիերային՝ թողարկելով «The 20/20 Experience» և «The 20/20 Experience – 2 of 2» ալբոմները։ «The 20/20 Experience»-ը դարձել է 2013 թվականի ամենավաճառված ալբոմը Միացյալ Նահանգներում և իր երգացանկում ներառում է «Suit & Tie» և «Mirrors» հիթերը։ 2018 թվականին թողարկել է «Man of the Woods» կոչվող հինգերորդ ալբոմը, որը դարձել է նրա չորրորդ համար մեկ ալբոմը Միացյալ Նահանգներում։
«Time» ամսագիրը 2007 և 2013 թվականներին Թիմբերլեյքին ընդգրկել է իր «100 ամենաազդեցիկ մարդկանց» ցանկում։ Կարիերայի ընթացքում Թիմբերլեյքը ստացել է մի շարք մրցանակներ, այդ թվում՝ 10 Գրեմմի և 4 Էմմի։ Նա հանդիսանում է JayTee Records ձայնագրման լեյբլի, William Rast հագուստի ապրանքանիշի և Destino/Southern Hospitality ռեստորանային ցանցերի սեփականատերը։
Վաղ կյանք
Ջասթին Թիմբերլեյքը ծնվել է 1981 թվականի հունվարի 31-ին Թենեսի նահանգի Մեմֆիս քաղաքում։ Նրա ծնողները՝ Ռենդալ Թիմբերլեյքը և Լին Հարլեսը, ամուսնալուծվել են 1985 թվականին, երբ նա 5 տարեկան էր։ Նրա հայրը եկեղեցական երգչախմբում դիրիժոր է եղել ։ Իր հոր երկրորդ ամուսնությունից հետո Թիմբերլեյքն ունի երկու խորթ եղբայր՝ Ջոնաթանը (ծնվ․ 1993 թ․) և Սթիվեն Ռոբերտը (ծնվ․ 1998 թ․ օգոստոսի 14-ին)։ Նրա խորթ քույրը՝ Լաուրա Քեթրինը, մահացել է ծնվելուց շատ կարճ ժամանակ հետո՝ 1997 թվականին ։ Նրա մասին Թիմբերլեյքը հիշակատել է «*NSYNC» ալբոմում ։
Վաղ տարիքում Թիմբերլեյքը լսել է երգչուհի Ջանեթ Ջեքսոնի երգերը, ով էլ նրան ոգեշնչել է զբաղվելու երաժշտությամբ ։ Նա սկզբում երգել է եկեղեցական երգչախմբում, իսկ առաջին քայլերը դեպի մեծ բեմ արել է 11 տարեկանում՝ մասնակցելով «Աստղի որոնում» (Star Search) հեռուստատեսային շոուին, որտեղ նա հանդես էր գալիս որպես Ջասթին Ռենդալ և կատարում էր քանթրի ժանրի երգեր ։ 1993 թվականից նա մասնակցում էր «Միկի Մաուսի ակումբ» (Mickey Mouse Club) մանկական հեռուստածրագրին, որտեղ նաև հանդես էր գալիս նրա ապագա ընկերուհի և փոփ աստղ Բրիթնի Սփիրսը, ինչպես նաև Քրիստինա Ագիլերան, Ջեյսի Չեյզեսը, Ռայան Գոսլինգը և Քերի Ռասելը ։
1995-2004: NSYNC և «Justified»
1995 թվականին հիմնադրվեց NSYNC բոյ բենդը, որն իր կարիերան սկսեց Եվրոպայում 1996 թվականին ։ Թիմբերլեյքը և Ջեյսի Չեյզեսը խմբի գլխավոր վոկալիստներն էին ։ 1998 թվականին խումբը մեծ ճանաչում է ձեռք բերեց Միացյալ Նահանգներում, երբ թողարկվեց դեբյուտային «*NSYNC» ալբոմը, որը վաճառվել է ավելի քան 11 միլիոն օրինակով և իր երգացանկում ներառում է «Tearin' Up My Heart» հիթ սինգլը։ 2000 թվականին թողարկված խմբի երկրորդ՝ «No Strings Attached» ալբոմը թողարկման առաջին շաբաթում վաճառվեց 2.4 օրինակով և իր երգացանկում ներառում է Billboard Hot 100 հիթ շքերթը գլխավորած «It's Gonna Be Me» սինգլը։ Խմբի երրորդ ալբոմը, որը թողարկվել է 2001 թվականին և կրում է «Celebrity» անվանումը, նույնպես կոմերցիոն մեծ հաջողություն է ունեցել։ 2002 թվականի ապրիլին խումբն ավարտեց իր համերգային շրջագայությունը Միացյալ Նահանգներում և դադարեց գործել։ Իր գործունեության ընթացքում խումբն ամբողջ աշխարհում վաճառել է ավելի քան 50 միլիոն ձայնագրություն և համարվում է բոլոր ժամանակների երրորդ ամենավաճառված բոյ բենդը ։ Խումբը ելույթներ է ունեցել Օսկար կինոմրցանակաբաշխությունում, Օլիմպիական խաղերում և ամերիկյան ֆուտբոլի Սուպերգավաթի առաջնության ժամանակ ։
NSYNC խմբի կազմում հանդես գալու տարիներին Թիմբերլեյքը նաև գործունեություն էր ծավալում խմբից դուրս։ 1999 թվականին նա նկարահանվել է Disney Channel հեռուստաալիքի «Մոդելի վարք» ֆիլմում, որը էկրան է բարձրացել 2000 թվականի մարտին ։ Այդ ֆիլմում նա խաղացել է մոդել Ջեյսոն Շարփի դերը, ով սիրահարվել է մատուցողուհու։
2004 թվականի փետրվարի 1-ին Թիմբերլեյքն ու ամերիկացի երգչուհի Ջանեթ Ջեքսոնը ելույթ ունեցան CBS հեռուստաալիքով հեռարձակվող Ամերիկյան ֆուտբոլի 38-րդ Սուպերգավաթի հանդիպման ընդմիջման ժամանակ, որը դիտել է 140 միլիոն հեռուստադիտող։ Նրանց ելույթի վերջում, երբ երգը մոտենում էր իր ավարտին, Թիմբերլեյքը պոկեց Ջեքսոնի սև կաշվե զգեստից մի փոքր մաս, որի արդյունքում երևաց նրա բաց կուրծքը։ Ջեքսոնը հարցազրույցներից մեկում ասել է, որ իր կուրծքը պատահաբար բացվեց, քանի որ Թիմբերլեյքի պոկելուց հետո կադրում պետք է երևար իր կարմիր կրծքկալը, որը սակայն պոկվեց ։ Այդ միջադեպի պատճառով Թիմբերլեյքի և Ջեքսոնի առջև պայման էր դրվել, որ եթե ցանկանում են ներկա գտնվել Գրեմմի 2004 մրցանակաբաշխությանը, ապա պետք է հեռուստաէկրանից ներողություն խնդրեն կատարվածի համար։ Թիմբերլեյքը մասնակցեց այդ միջոցառմանը և ներողություն խնդրեց այն ժամանակ, երբ ստացավ «Լավագույն փոփ վոկալ ալբոմ» մրցանակը իր «Justified» ալբոմի համար ։ Նույն երեկոյի ընթացքում նա ստացավ «Տղամարդու լավագույն փոփ վոկալ կատարում» մրցանակը «Cry Me a River» երգի համար ։
2005-2007: Կինո և «FutureSex/LoveSounds»
Սուպերգավաթի սկանդալային ելույթից հետո Թիմբերլեյքը սկսեց նկարահանվել ֆիլմերում։ 2004 թվականին լրագրող Ջոշուա Պոլակինի կերպարով նա նկարահանվեց «Էդիսոն» ֆիլմում, որի պրեմիերան տեղի ունեցավ 2006 թվականի հուլիսին ։ Այդ ընթացքում նա նաև նկարահարանվեց «Ալֆա դոգ», «Սև օձի տնքոցը» և «Հարավային երկրի հեքիաթներ» ֆիլմերում, ինչպես նաև հնչյունավորեց Արթուր թագավորի կերպարը «Շրեկ երրորդ» մուլտֆիլմում, որի շնորհանդեսը կայացավ 2007 թվականի մայիսին ։ Թիմբերլեյքը հայտնվել է բրիտանացի երաժիշտ Էլթոն Ջոնի «This Train Don't Stop There Anymore» երգի տեսահոլովակում, որտեղ մարմնավորել է նրան՝ երիտասարդ տարիքում ։ Թիմբերլեյքը պետք է խաղար Ռոջեր Դևիսի դերը «Վարձավճար» (Rent) ռոք երաժշտական ֆիլմում, սակայն ֆիլմի ռեժիսոր Քրիս Կոլամբուսը պնդում էր, որ միայն Բրոդվեյ թատրոնի անդամները կարող են փոխանցել ֆիլմի իսկական գաղափարը հանդիսատեսին, և ի վերջո այդ դերը ստացավ Ադամ Պասկալը ։
2006 թվականի սեպտեմբերի 8-ին Թիմբերլեյքը թողարկեց իր «FutureSex/LoveSounds» անվանումը կրող երկրորդ ալբոմը, որը նա ձայնագրել է 2005-2006 թվականներին և աշխատել է այնպիսի պրոդյուսերների հետ, ինչպիսիք են Թիմբալենդը, Դանյան, Will.i.am-ը և Ռիք Ռուբինը ։ Ալբոմի երգացանկը ներառում է զուգերգեր T.I.-ի, Three 6 Mafia-ի և Will.i.am-ի հետ ։ Թողարկման առաջին շաբաթում ունենալով 684․000 օրինակի վաճառք՝ ալբոմը զբաղեցրեց առաջին հորիզոնականը Billboard 200 հիթ շքերթում և դարձավ նրա առաջին անհատական ալբոմը, որը գլխավորել է այդ հիթ շքերթը ։
«FutureSex/LoveSounds» ալբոմի առաջին սինգլը «SexyBack» երգն է, որը յոթ շաբաթ շարունակ գլխավորել է Billboard Hot 100 հիթ շքերթը ։ Այդ երգը Թիմբերլեյքը կատարել է MTV Video Music Awards 2006 մրցանակաբաշխության բացման ժամանակ ։ Ալբոմի երկրորդ՝ «My Love» և երրորդ՝ «What Goes Around... Comes Around» սինգլները նույնպես գլխավորել են Billboard Hot 100-ը ։ 2006 թվականի հոկտեմբերին Թիմբերլեյքը հարցազրույցներից մեկում նշեց, որ ավելի մեծ կարևորություն է տալիս իր երաժշտական, քան դերասանական կարիերային՝ ավելացնելով, որ երաժշտությունը թողնելը կլինի «հիմար բան այս պահին» ։ 2006 թվականի դեկտեմբերին նա որպես հատուկ հյուր ելույթ ունեցավ «Victoria's Secret» նորաձևության շոուի ժամանակ, որտեղ կատարեց «SexyBack», «My Love» և «LoveStoned» երգերը ։ 2007 թվականի հունվարին Թիմբերլեյքը սկսեց իր համերգային շրջագայությունները ամբողջ աշխարհով։ Հաջորդ ամիս պրոդյուսեր Թիմբալենդը թողարկեց իր «Give It to Me» սինգլը, որում իրենց մասնակցությունն ունեն նաև Թիմբերլեյքն ու կանադացի երգչուհի Նելլի Ֆուրտադոն։ Այդ սինգլը զբաղեցրել է առաջին հորիզոնականը Billboard Hot 100 հիթ շքերթում ։ 2007 թվականին նա իր մասնակցությունն ունեցավ բրիտանական Duran Duran փոփ ռոք խմբի «Red Carpet Massacre» ալբոմի «Falling Down» սինգլում, ինչպես նաև ամերիկացի ռեփեր Ֆիֆթի Սենթի «Ayo Technology» սինգլում, որն ընդգրկվել է ռեփերի «Curtis» ալբոմում ։
2008-2012: Համագործակցություններ և դերասանական կարիերա
2008 թվականի փետրվարին Թիմբերլեյքը Գրեմմի մրցանակաբաշխությունում հաղթող ճանաչվեց երկու անվանակարգում՝ «Տղամարդու լավագույն փոփ վոկալ կատարում» («What Goes Around...Comes Around» երգի համար) և «Լավագույն պարային ձայնագրություն» («LoveStoned/I Think She Knows» երգի համար) ։ Հաջորդ ամիս թողարկվեց ամերիկացի երգչուհի Մադոննան համագործակցությամբ Թիմբերլեյքի և Թիմբալենդի հետ թողարկեց իր «Hard Candy» ալբոմի «4 Minutes» սինգլը։ Այդ երգը դարձավ միջազգային հիթ և գլխավորեց մի շարք երկրների հիթ շքերթներ, այդ թվում՝ ամերիկյան Billboard Hot 100-ը ։ Թիմբերլեյքը նաև նկարահանվել է այդ երգի տեսահոլովակում, որի ռեժիսորներն են Ջոնասը և Ֆրանսուան ։
2008 թվականի սկզբին Թիմբերլեյքը վերսկսեց դերասանական կարիերան։ Նա նկարահանվեց ռեժիսոր Մայք Մայերսի «Սիրո Գուրու» (թողարկվել է 2008 թվականի հունիսին) կատակերգությունում և Մայքլ Մերեդիթի «Բաց ճանապարհ» (թողարկվել է 2009 թվականի օգոստոսին) դրամայում ։ 2008 թվականի նոյեմբերին Թիմբերլեյքը և հոլանդացի երգչուհի Էսմե Դենտերսը բարեգործական նպատակներով թողարկեցին «Follow My Lead» երգը։ Այդ երգի ամբողջ հասույթը տրամադրվեց հիվանդ երեխաների խնամքի բարելավմանը ։
2008 թվականին Թիմբերլեյքը համագործակցեց ամերիկացի ռեփեր T.I.-ի հետ, և ձայնագրեցին «Dead and Gone» սինգլը ռեփերի «Paper Trail» ալբոմի համար ։ Նա նաև համագործակցեց ամերիկացի երգչուհի Սիարայի հետ և իր մասնակցությունն ունեցավ նրա «Fantasy Ride» ալբոմի «Love Sex Magic» սինգլում, որը թողարկվում է 2009 թվականի մարտին ։ Այդ երգը առաջադրվել է Գրեմմի մրցանակի «Լավագույն փոփ վոկալ համագործակցություն» անվանակարգում, սակայն չի հաղթել ։ 2009 թվականին Թիմբերլեյքը գրեց «Don't Let Me Down» երգն ամերիկացի երգչուհի Լեոնա Լյուիսի «Echo» ալբոմի համար, ինչպես իր մասնակցությունն ունեցավ Թիմբալենդի «Shock Value II» ալբոմի «Carry Out» սինգլում ։
2009 թվականին նա ստացավ Napster ընկերության հիմնադիր Շոն Փարքերի դերը ռեժիսոր Դեյվիդ Ֆինչերի «Սոցիալական ցանց» ֆիլմում, որի շնորհանդեսը կայացավ 2010 թվականին։ 2011 թվականին Թիմբերլեյքը խաղաց գլխավոր դերեր «Վատ ուսուցչուհի» (խաղընկեր՝ Քեմերոն Դիաս) , «Շահույթով ընկերներ» (խաղընկեր՝ Միլա Կունիս) և «Ժամանակ» (խաղընկեր՝ Ամանդա Սեյֆրիդ) ֆիլմերում ։ 2011 թվականին ամերիկյան The Lonely Island երգիծական խումբը թողարկեց իր «Turtleneck & Chain» ալբոմի «Motherlover» սինգլը և դրա տեսահոլովակը, որոնցում Թիմբերլեյքը նույնպես մասնակցություն ունի ։ Նա նաև նկարահանվեց FreeSol խմբի «Hoodies On, Hats Low» երգի տեսահոլովակում, որի ռեժիսորը հենց ինքն է ։
2013-2017: «The 20/20 Experience» և «2 of 2»
2013 թվականի հունվարին Թիմբերլեյքը հրապարակայնորեն հայտարարեց երգարվեստ իր վերադարձի մասին, քանի որ դրան նախորդող մի քանի տարիներին նա միայն կենտրոնացած էր դերասանական կարիերայի վրա և չէր թողարկում իր սեփական երաժշտությունը ։ Այս ընթացքում նա աշխատում էր իր «The 20/20 Experience» անվանումը կրող երրորդ ալբոմի վրա, որի «Suit & Tie» կոչվող առաջին սինգլը թողարկվեց 2013 թվականի հունվարի 15-ին։ Այդ երգը, որում ռեփ հատվածով է հանդես գալիս Ջեյ Զին, Billboard Hot 100 հիթ շքերթում զբաղեցրել է երրորդ հորիզոնականը։ Այդ երգի թողարկումից հետո Թիմբերլեյքը սկսեց ակտիվորեն ելույթներ ունենալ տարբեր երաժշտական միջոցառումների, այդ թվում՝ Գրեմմիի մրցանակաբաշխությանը, որտեղ ստացավ 3 մրցանակ ։ 2013 թվականի փետրվարի 11-ին Թիմբերլեյքը թողարկեց ալբոմի երկրորդ սինգլը՝ «Mirrors» երգը, որը Billboard Hot 100-ում զբաղեցրեց երկրորդ հորիզոնականը ։ «The 20/20 Experience» ալբոմը պաշտոնապես թողարկվեց 2013 թվականի մարտի 19-ին ։ Ալբոմը գլխավորեց Billboard 200 հիթ շքերթը և առաջին շաբաթում վաճառվեց ավելի քան 968.000 օրինակով ամբողջ Միացյալ Նահանգներում ։ Թիմբերլեյքը նույն տարում համագործակցեց Ջեյ Զիի հետ և իր մասնակցություննունեցավ նրա «Holy Grail», «BBC» և «Heaven» երգերում, որոնք ընդգրկվել են ռեփերի «Magna Carta... Holy Grail» անվանումը կրող ալբոմում ։
2013 թվականի օգոստոսին Թիմբերլեյքը 15 րոպե տևողությամբ ելույթ ունեցավ MTV Video Music Awards մրցանակաբաշխությունում, որից հետո ստացավ «Մայքլ Ջեքսոնի անվան տեսահոլովակի ավանգարդ մրցանակը» ։ 2013 թվականի սեպտեմբերի 30-ին Թիմբերլեյքը թողարկեց իր «The 20/20 Experience – 2 of 2» կոչվող չորրորդ ալբոմը, որը նրա նախորդ ալբոմի երկրորդ մասն է ։ Այս ալբոմը նույնպես գլխավորում է Billboard 200-ը ։ Ալբոմի առաջին սինգլը՝ «Take Back the Night» երգը, թողարկվել է 2013 թվականի հուլիսին, իսկ երկրորդ սինգլը՝ «TKO»-ն, թողարկվել է նույն տարվա սեպտեմբերին ։ 2013 թվականի նոյեմբերի 6-ին մեկնարկեց Թիմբերլեյքի The 20/20 Experience World Tour համերգային շրջագայությունն ամբողջ աշխարհով ։ 2013 թվականին Թիմբերլեյքը նաև գրեց մի քանի երգ ամերիկացի երգչուհի Բիյոնսեի «Beyoncé» անվանումը կրող հինգերորդ ալբոմի համար ։ Այդ երգերի թվում է մասնավորապես «Partition» սինգլը։ 2014 թվականի փետրվարին «The 20/20 Experience – 2 of 2» ալբոմի «Not a Bad Thing» երգը դարձավ ալբոմի երրորդ սինգլ և զբաղեցրեց 8-րդ հորիզոնականը Billboard Hot 100 հիթ շքերթում ։ Այդ երգը գլխավորեց Billboard Pop Songs հիթ շքերթը, որի արդյունքում Թիմբերլեյքը դարձավ այդ հիթ շքերթում ամենաշատ առաջին հորիզոնական զբաղեցրած արտիստը ։ 2014 թվականի մայիսի 2-ին թողարկվեց Մայքլ Ջեքսոնի «Xscape» ալբոմի «Love Never Felt So Good» սինգլը, որում Թիմբերլեյքը նույնպես ունի իր մասնակցությունը ։ Երգի տեսահոլովակը, որի ռեժիսորներն են Թիմբերլեյքը և Ռիչ Լին, թողարկվեց մայիսի 14-ին ։ Տեսահոլովակում օգտագործվել են Ջեքսոնի տեսանյութերից տարբեր հատվածներ, իսկ Թիմբերլեյքը և բազմաթիվ երկրպագուները կատարում են Ջեքսոնի հայտնի պարային շարժումները։
2015 թվականի նոյեմբերին Թիմբերլեյքը ամերիկացի քանթրի երգիչ Քրիս Ստեպլտոնի հետ ելույթ ունեցավ Country Music Awards մրցանակաբաշխությունում, որտեղ կատարեցին «Tennessee Whiskey» և «Drink You Away» երգերը ։ «Drink You Away»-ը, որն ընդգրկվել է Թիմբերլեյքի «The 20/20 Experience – 2 of 2» ալբոմում, այդ ելույթից հետո թողարկվեց որպես ալբոմի չորրորդ սինգլ ։ 2016 թվականի մայիսին Թիմբերլեյքը ներկայացրեց «Can't Stop the Feeling!» երգը, որը «Տրոլներ» մուլտֆիլմի սաունդթրեքերից մեկն է ։ Այդ երգը նա առաջին անգամ կատարեց Եվրատեսիլ 2016 երգի մրցույթի եզրափակիչ փուլի ժամանակ, որն անցկացվել է Շվեդիայի մայրաքաղաք Ստոկհոլմում ։ «Can't Stop the Feeling!»-ը զբաղեցրել է առաջին հորիզոնականը Billboard Hot 100-ում՝ դառնալով նրա հինգերորդ երգը, որը գլխավորել է այդ հիթ շքերթը ։ 2017 թվականին կայացավ «Սիրո գիրքը» (The Book of Love) ֆիլմի պրեմիերան, որի երաժշտության հեղինակը Թիմբերլեյքն է։ Նրա կինը՝ Ջեսիկա Բիլը, այդ ֆիլմի պրոդյուսերն է և խաղում է գլխավոր դերերից մեկը ։
2018-ներկա։ «Man of the Woods»
2018 թվականի փետրվարին թողարկվեց նրա հինգերորդ ալբոմը` «Man of the Woods» : Այն գլխավորեց Billboard 200 հիթ շքերթը` դառնալով նրա չորրորդ համար մեկ ալբոմը Միացյալ Նահանգներում ։ Ալբոմի «Filthy» և «Say Something» սինգլները մտան Billboard Hot 100-ի թոփ 10 ։
Հեռուստատեսային աշխատանք
2003 թվականին Թիմբերլեյքն առաջին աստղն էր, ով հայտնվեց դերասան Էշթոն Քաթչերի ստեղծած «Punk'd» հեռուստաշոուում, որը հայտնի մարդկանց նկարահանում է թաքնված տեսախցիկի միջոցով ։ 2003 թվականին նա Ջիմի Ֆալոնի հետ միասին հայտնվեց «Շաբաթ երեկոյան ուղիղ եթերում» (Saturday Night Live) հումորային հեռուստաշոուի «The Barry Gibb Talk Show» մանրապատումում, որտեղ նրանք նմանակում էին Bee Gees խմբի Բարի և Ռոբին Գիբ եղբայրներին։ Այդ մանրապատումը սկիզբ դրեց Ֆալոնի հետ նրա երկար տարիների ընկերությանն ու համագործակցությանը ։ Թիմբերլեյքը նաև վարել է մի շարք երաժշտական միջոցառումներ, այդ թվում MTV Europe Music Awards 2006 մրցանակաբաշխությունը։ 2006 թվականի դեկտեմբերին Թիմբերլեյքը վարել է «Շաբաթ երեկոյան ուղիղ եթերում» հեռուստաշոուն, որի ընթացքում նա և Էնդի Սեմբերգը կատարել են «Dick in a Box» հումորային երգը։ «Billboard» ամսագիրը այդ կատարումը անվանել է «շոուի պատմության ամենանշանավոր պահերից մեկը» ։ «Dick in a Box» երգն ու իր տեսահոլովակը դարձան հիթ, իսկ հետագայում այն ընդգրկվեց The Lonely Island խմբի (որի անդամ է Էնդի Սեմբերգը) «Incredibad» ալբոմում։ Թիմբերլեյքը եղել է MTV հեռուստաալիքի «Հեռախոս» (The Phone) ռեալիթի շոուի գործադիր պրոդյուսերը, որի առաջին սերիան հեռարձակվել է 2009 թվականի ապրիլի 22-ին ։ Թիմբերլեյքը նկարահանվել է Պեպսիի, Givenchy Play-ի , Sauza 901-ի և այլ ապրանքնանիշերի գովազդային հոլովակներում։
Ձեռնարկատիրական գործունեություն
Թիմբերլեյքը զբաղվում է ձեռնարկատիրությամբ։ 2003 թվականին նա բացել է Chi անվանումը կրող ռեստորանը Արևմտյան Հոլիվուդում, իսկ 2006 և 2007 թվականներին՝ Destino և Southern Hospitalty ռեստորանային ցանցերը Նյու Յորք քաղաքում ։ 2005 թվականին Թիմբերլեյքը ներկայացրեց իր William Rast կոչվող հագուստի ապրանքանիշը, որը նա ստեղծել է իր մանկության ընկեր Խուան «Թրեյս» Այալայի հետ։ Այդ ապրանքանիշի հավաքածուն ներառում է բաճկոններ, բրդյա վերնաշապիկներ, պոլո վերնաշապիկներ և այլն։ Հարցազրույցներից մեկում Այալան նշել է, որ այդ հավաքածուն ստեղծելիս իրենք ոգեշնչվել են Էլվիս Փրեսլիի ոճից՝ ասելով, որ «Էլվիսը Ջասթինի և իմ կատարյալ խառնուրդն է» ։ 2015 թվականին Թիմբերլեյքը William Rast ապրանքանիշի համար ստացել է մրցանակ Fashion Group International ընկերության կողմից անցկացված մրցանակաբաշխությունում ։
Բարեգործություններ
Թիմբերլեյքը հայտնի է իր բարեգործություններով։ 2001 թվականին նա հիմնադրել է «Ջասթին Թիմբերլեյք հիմնադրամը», որն ի սկզբանե դպրոցներում ֆինանսավորել է երաժշտական կրթական ծրագրեր ։ 2005 թվականի հոկտեմբերին Գրեմմի ասոցիացիան մրցանակ է շնորհել Թիմբերլեյքին Թենեսիում իր մարդասիրական ջանքերի համար ։ 2007 թվականին Ավստրալիայում ունեցած իր համերգների եկամուտից նա նվիրաբերել է 100.000 դոլար Wildlife Warriors հիմնադրամին ։ 2008 թվականի մարտին նա 100.000 դոլար է նվիրաբերել Մեմֆիսի Ռոք ընդ Սոուլ թանգարանին, և ևս 100.000 դոլար նա նվիրաբերել է Մեմֆիսի երաժշտական հիմնադրամին ։ 2007 թվականին PGA Tour ընկերությունը հայտարարեց, որ Թիմբերլեյքը վարելու է Լաս Վեգասում անցկացվելիք «Շրայներս հիվանդանոցները բաց են երեխաների համար» (Shriners Hospitals for Children Open) բարեգործական ծրագիրը ։ 2012 թվականի վերջին Թիմբերլեյքը իր կնոջ՝ Ջեսիկա Բիլի և պրոդյուսեր Թիմբալենդի հետ միասին վերմակներ, ուսապարկեր և այլ անհրաժեշտ իրեր բաժանեցին Նյու Յորքի Ֆար Ռոքավեյ թաղամասի այն բնակիչներին, ովքեր տուժել էին Սենդի փոթորկից ։
Կատարողական արվեստ
Թիմբերլեյքը քնարական տենոր է ։ «FutureSex/LoveSounds» ալբոմի ձայնագրման աշխատանքների ընթացքում Թիմբերլեյքը հետաքրքված էր ռոք երաժշտությամբ, որի արդյունքում նա գրեց ու ձայնագրեց այդ ժանրի տարրեր ներառող երգեր ։ MTV-ի հետ հարցազրույցում նա նշել է․ «Ես ուզում էի կատարել երգը ռոքնռոլ երգչի նման, այլ ոչ թե R&B երգչի» ։ Նա նշել է, որ եթե իր «Justified» ալբոմն ավելի մոտ էր Մայքլ Ջեքսոնի և Սթիվի Ուանդերի երաժշտությանը, ապա «FutureSex/LoveSounds» ալբոմն իր տեսակով ավելի նման է Դեյվիդ Բոուիի և Փրինսի երաժշտությանը ։ Թիմբերլեյքի երաժշտության վրա ազդեցություն թողած երաժիշտների թվին են պատկանում նաև Մայքլ Հատչենսը, Դևիդ Բիրնը, Arcade Fire, The Killers, The Strokes և Radiohead ռոք խմբերը։
Ի տարբերություն «Justified» ալբոմի, որի երգերը R&B և փոփ ժանրերի են՝ «FutureSex/LoveSounds» ալբոմը կոնկրետ որևէ ժանրի վրա կենտրոնացած չէ և ընդգրկում է տարբեր ժանրերի երգեր։ Այդ ալբոմի երգացանկը ներառում է տարրեր՝ ռեփ, ռոք, ֆանկ, սոուլ, գոսպել, նյու վեյվ, օպերային և էթնիկական երաժշտությունից։ Թիմբերլեյքը հարցազրույցներից մեկում ասել է, որ «FutureSex/LoveSounds» ալբոմում ցանկացել է իրար խառնել տարբեր ժանրեր ։ Թիմբերլեյքը խոստովանել է, որ «What Goes Around... Comes Around»-ը այդ ալբոմի միակ երգն է, որ նմանություն ունի «Justified» ալբոմի երգերին։ Թիմբերլեյքի «The 20/20 Experience» ալբոմը նեո սոուլ ժանրի է, որի երգերի մի մասը Թիմբերլեյքը գրել է ոգեշնչված լինելով 1960-1970-ականների ռոք երաժշտությունից ։
2003 թվականին «Los Angeles Times» թերթի լրագրող Ռոբերտ Հիլբուրնը, ներկա գտնելով Թիմբերլեյքի համերգներից մեկին, իր հոդվածում գրել է, որ նա «ծնվել է բեմի համար» ։ 2013 թվականին Թիմբերլեյքը ստեղծել է իր Tennessee Kids նվագախումբը, որն իր հետ միասին ելույթներ էր ունենում Legends of the Summer և The 20/20 Experience World Tour համերգային շրջագայությունների ժամանակ ։ Այդ նվագախմբի կազմում ընդգրկված են կիթառահարներ, պարողներ, բեքվոկալիստներ, բասիստներ, ստեղնաշարային և հարվածային գործիքներ նվագողներ, մեկ թմբկահար, մեկ սաքսոֆոնահար և մեկ երաժշտական համակարգող ։
«Billboard» ամսագրի լրագրող Ֆիլ Գելոն Թիմբերլեյքի ելույթը MTV Video Music Awards 2013-ում, անվանել է այդ մրցանակաբաշխության երեսնամյա պատմության ամենադասական պահերից մեկը ։ Կրելով «կատարյալ շոումենի» տիտղոսը ` Թիմբերլեյքը իր համերգների ընթացքում սովորաբար նվագում է կիթառ, դաշնամուր և այլ ստեղնաշարային գործիքներ ։
Թիմբերլեյքի աշխատանքները ոգեշնչել են այնպիսի կատարողների, ինչպիսիք են Ջեյսոն Դերուլոն, Maroon 5-ը , Բրիթնի Սփիրսը , Էդ Շիրանը , Ջասթին Բիբերը , Նիք Ջոնասը , Լիամ Փեյնը , Մերիլին Մենսոնը  , Շոն Մենդեսը , Լլոյդ Բենքսը , Բրիջիտ Մենդլերը , Թորի Քելլին , Հանթեր Հեյնսը , tobyMac-ը և Մալումա ։
Հանրային կերպար
Թիմբերլեյքը բազմիցս ընդգրկվել է այնպիսի հրատարակչությունների կազմած ամենասեքսուալ տղամարդկանց ցանկերում, որոնցից են «People», «Glamour», «VH1» և այլն  ։ Napster ընկերության հիմնադիր Շոն Փարքերը, ում Թիմբերլեյքը մարմնավորել է «Սոցիալական ցանց» ֆիլմում, հարցազրույցներից մեկում ասել է․ «Ես չեմ կարծում, որ նման եմ Թիմբերլեյքին, բայց այդքան էլ վատ չէ, որ քեզ մարմնավորում է սեքս խորհրդանիշ» ։ 2011 և 2014 թվականներին «GQ» ամսագիրը նրան շնորհել է «Տարվա մարդ» տիտղոսը  ։ 2011 թվականին Թիմբերլեյքը զբաղեցրեց 46-րդ հորիզոնականը AskMen պորտալի կազմած ամենամյա «49 ամենաազդեցիկ տղամարդկանց» ցանկում ։
Թիմբերլեյքի հագուստի ոճը բարձր է գնահատվել մի շարք հրատարակչությունների կողմից, որոնցից շատերը նրան համարել են ամենաոճային տղամարդկանցից։ 2009 թվականին «GQ» ամսագիրը նրան անվանել է «Ամերիկայի ամենաոճային տղամարդ» ։ Թիմբերլեյքը ոգեշնչվում է Էլվիս Փրեսլիի, Ջոնի Քեշի, Ջերի Լի Լյուիսի և Ֆրենկ Սինատրայի ոճից և նշել է, որ դրանք այն մարդիկ են, ովքեր երբեք չեն փորձել լինել ոճային, քանի որ միշտ այդպիսին են եղել ։ Ըստ ամերիկացի դիզայներ Թոմ Ֆորդի, ով 2011 թվականից սկսած զբաղվել է նրա ոճով և ստեղծել է ավելի քան 600 հագուստ նրա The 20/20 Experience World Tour շրջագայության համար, Թիմբերլեյքն «ունի հիանալի անհատական ոճ և գիտի, թե ինչ է ուզում, ինչն էլ նրա համար հագուստներ ոճավորելը դարձնում է բացարձակ հաճույք» ։ Թիմբերլեյքն ունի իր մոմե արձանը Նյու Յորքում, Հոլիվուդում , Ամստերդամում և Լոնդոնում գործող Մադամ Տյուսոյի թանգարանում ։
Մրցանակներ և ձեռքբերումներ
Թիմբերլեյքն իր կարիերայի ընթացքում ստացել է բազմաթիվ մրցանակներ։ Նա 10 Գրեմմիի, 4 Էմմիի , 7 AMA-ի , 11 MTV VMA-ի և շատ այլ մրցանակների դափնեկիր է։ Թիմբերլեյքին անվանել են «Փոփի արքայազն» ։ 2003 թվականին «Rolling Stone» ամսագիրը նրան ճանաչեց տարվա ամենամեծ փոփ աստղ ։ VH1 հեռուստաալիքը Թիմբերլեյքին իր «Բոլոր ժամանակների 100 ամենամեծ արտիստների» ցանկում դասել է 66-րդ հորիզոնականում ։ 2007 և 2013 թվականներին նա հայտնվել է «Forbes» ամսագրի «100 ամենաազդեցիկ մարդկանց» ցանկում ։
2013 թվականի դեկտեմբերին Թիմբերլեյքը զբաղեցրեց առաջին հորիզոնականը «Billboard» ամսագրի տարեվերջի «200 արտիստներ» ցանկում, իսկ «The 20/20 Experience» ալբոմը գլխավորեց «200 ալբոմների» ցանկը ։ 2013 թվականին Էփլ ընկերությունը iTunes-ում ամենամեծ թվով ալբոմներ վաճառելու համար նրան շնորհել է «Տարվա արտիստ» կոչումը ։ 2014 թվականի տարեվերջին նա գլխավորեց «Billboard» ամսագրի «Լավագույն տղամարդ արտիստներ» ցանկը ։ 2015 թվականի մարտին Թիմբերլեյքը ստացավ «Նորարարության մրցանակը» iHeartRadio Music Awards մրցանակաբաշխությունում ։ Նույն տարվա հոկտեմբերին նա ընդգրկվեց Մեմֆիսի փառքի սրահում (Memphis Music Hall of Fame)` երգարվեստում իր մեծ ավանդի համար ։
Համաձայն «Billboard» ամսագրի հրապարակած տվյալների՝ FutureSex/LoveShow-ն եղել է 2007 թվականի երրորդ ամենավաճառված համերգային շրջագայությունը և ընդհանուր թվով ունեցել է 1.6 միլիոն հանդիսատես իր 120 համերգային շոուների ընթացքում ։ The 20/20 Experience World Tour-ն ավելի մեծ հաջողություն է ունեցել․ այն դարձել է 2014 թվականի երկրորդ ամենավաճառված համերգային շրջագայությունը ։
Անձնական կյանք
1999 թվականին Թիմբերլեյքը սկսեց հանդիպել ամերիկացի երգչուհի Բրիթնի Սփիրսի հետ, սակայն նրանց հարաբերությունները ավարտվեցին 2002 թվականի մարտին։ Հետագայում նրանց բաժանումը Թիմբերլեյքին ոգեշնչեց գրելու «Cry Me a River» երգը ։ 2003 թվականի ապրիլից Թիմբերլեյքը սկսեց հանդիպել դերասանուհի Քեմերոն Դիասի հետ, ում հետ ծանոթացել էր Kids' Choice Awards մրցանակաբաշխության ժամանակ։ Նրանք բաժանվեցին 2006 թվականի դեկտեմբերին։
2007 թվականի հունվարին նա սկսեց հանդիպել դերասանուհի Ջեսիկա Բիլի հետ ։ Նրանք նշանադրվեցին 2011 թվականի դեկտեմբերին, իսկ հաջորդ տարվա հոկտեմբերի 19-ին տեղի ունեցավ նրանց ամուսնական արարողությունը Ֆազանոյում, Իտալիա ։ 2015 թվականի ապրիլին ծնվեց նրանց որդին՝ Սայլաս Ռենդալ Թիմբերլեյքը ։
2008 թվականից սկսած՝ ամերիկյան «Forbes» ամսագիրը սկսել է տվյալներ հրապարակել Թիմբերլեյքի կարողության վերաբերյալ։ Ըստ ամսագրի հրապարակած տվյալների՝ 2007 թվականի հունիսից մինչև 2008 թվականի հունիսը Թիմբերլեյքն իր երաժշտության վաճառքի, համերգային շրջագայությունների և գովազդային հոլովակներում նկարահանվելու արդյունքում վաստակել է 44 միլիոն դոլար ։ Նույն ամսագիրը 2008 թվականին նրան ընդգրկել է իր «100 ամենահզոր աստղերի» ցանկում՝ 12-րդ հորիզոնականում, իսկ նույն տարվա «30 տարեկանից ցածր ամենավարձատրվող աստղերի» ցանկում նա զբաղեցրել է երկրորդ հորիզոնականը ։ Ըստ «Billboard» ամսագրի՝ Թիմբերլեյքը վաստակել է 31 միլիոն դոլար 2013 թվականի ընթացքում և եղել է այդ տարվա երրորդ ամենավարձատրվող երաժիշտը ։ 2014 թվականին նա կրկին զբաղեցրել է երրորդ հորիզոնականը «Billboard»-ի կազմած ամենավարձատրվող երաժիշտների ցանկում ։ 2014 թվականին Թիմբերլեյքը զբաղեցրել է 26-րդ հորիզոնականը «Forbes»-ի «100 ամենահզոր աստղերի» ցանկում , իսկ 2015 թվականին այդ ցանկում 19-րդն է եղել ։
Թիմբերլեյքը գոլֆի մեծ սիրահար է։ Նա ասում է, որ գոլֆի դաշտը միակ տեղն է, «որտեղ հնարավորություն է ստանում միայնակ մնալ աշխարհում» ։
Սկավառակագրություն
Ստուդիական ալբոմներ
Արտաքին հղումներ
Կատեգորիա:Երաժիշտներ այբբենական կարգով Կատեգորիա:Ամերիկացի երգիչներ Կատեգորիա:Ամերիկացի դերասաններ Կատեգորիա:Հոլիվուդյան դերասաններ Կատեգորիա:Ամերիկացի երաժշտական պրոդյուսերներ Կատեգորիա:«Գրեմմի» մրցանակի դափնեկիրներ Կատեգորիա:RCA Records-ի արտիստներ Կատեգորիա:21-րդ դարի ամերիկացի երգիչներ Կատեգորիա:Brit Awards մրցանակի դափնեկիրներ Կատեգորիա:Ամերիկացի փոփ երգիչներ Կատեգորիա:Ամերիկացի հիփ հոփ երգիչներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի տղամարդ կինոդերասաններ Կատեգորիա:20-րդ դարի ամերիկացի երգիչներ Կատեգորիա:Ամերիկացի տղա երեխա դերասաններ
Աստերոիդների ցանկ (271501-271600)
Աստերոիդների ցանկ (271401-271500) * Աստերոիդների ցանկ * Աստերոիդների ցանկ (271601-271700)
Յանտարնի (Ակսայի շրջան)
Յանտարնի (Янтарный), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Բոլշելոգսկի գյուղական համայնքի կազմի մեջ։
Կատեգորիա:Ռոստովի մարզի Ակսայի շրջանի բնակավայրեր
Հեքիաթ հիմար Վոլոդյայի մասին
Հեքիաթ հիմար Վոլոդյայի մասին (Сказка про дурака Володю), ռուսական կարճամետրաժ մուլտֆիլմ, որը նկարահանվել է 1995 թվականին, ըստ Սերգեյ Սեդովի «Հեքիաթ հիմարների մասին» շարքի (1993) «Հիմար Վոլոդյան» հեքիաթի մոտիվներով։ «Ուրախ կարուսել» N29 մուլտիպլիկացիոն ալմանախի երկու սյուժեներից առաջինն է։
Սյուժե
Մուլտֆիլմը պատմում է Վոլոդյայի մասին, որը պարտության է մատնում վիշապ Օձ Գոռինիչին և ամուսնանաում ՄԱԿ-ի գլխավոր քարտուղարի աղջկա հետ։
Փառատոներ և պարգևներ
1996 — Անիմացիոն կինոյի բաց ռուսական փառատոն Տարուսում, մրցանակ Սերգեյ Սեդովին` սցենարի համար ։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1995 մուլտֆիլմեր
Նավարձեթ
Նավարձեթ (ნავარძეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում ։
Դիրք
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Ճիաթուրայից հեռու է 4 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 997 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ճիաթուրայի շրջան
Համամիութենական հանրաքվե
Համամիութենական հանրաքվե, Խորհրդային Միությունում 1991 թ. մարտի 17-ին կայացած հանրաքվե։ Միակ համամիութենական հանրաքվեն էր ԽՍՀՄ պատմության ողջ ընթացքում։
Հանրաքվեի կազմակերպումը
1990 թ. դեկտեմբերի 24-ին ԽՍՀՄ Ժողովրդական պատգամավորների 4-րդ համագումարի պատգամավորներն անվանական քվեարկությամբ որոշեցին անհրաժեշտ համարել ԽՍՀՄ պահպանումը որպես իրավահավասար ինքնիշխան հանրապետությունների նորացված դաշնություն, որտեղ լիարժեքորեն կապահովվեն ցանկացած ազգությանը պատկանող մարդու իրավունքները և ազատությունները։
Հանրաքվեին պետք է դրվեր հինգ հարց՝
, սակայն հստակորեն սահմանված չէին այս կամ այն որոշման ընդունման դեպքում իրավական հետևանքները։
Հանրաքվեի անցկացումն ապահովելու նպատակով ԽՍՀՄ Ժողովրդական պատգամավորների 4-րդ համագումարն ընդունեց «Համաժողովրդական քվեարկության(hանրաքվեի) մասին» ԽՍՀՄ օրենքը, որը 1990 թ. դեկտեմբերի 27-ին մտավ ուշի մեջ։ Ըստ այդմ հանրաքվե նշանակելու իրավունքը պատկանում էր ԽՍՀՄ Ժողովրդական պատգամավորների համագումարին, իսկ վերջինիս իրավասությանը չվերաբերող հարցերով՝ ԽՍՀՄ Գերագույն խորհրդին։
Վերոգրյալի հիման վրա և «ելնելով նրանից, որ ԽՍՀՄ ճակատագրի համար պատմական պատասխանատվությունը ժողովրդից բացի չի կարող ստանձնել ոչ ոք» 1991 թ. հունվարի 16-ին ԽՍՀՄ Գերագույն խորհուրդը որոշեց.
Հանրաքվեի անցկացումը
Տարբեր էր միութենական հանրապետությունների իշխանության մարմինների արձագանքը։
Հանրաքվեի անցկացմանն աջակցած հանրապետությունները
ՌՍՖՍՀ-ում, Բելառուսական, Ուկրաինական, Ուզբեկական, Ղազախական, Ղրղզական, Տաջիկական, Թուրքմենական, Ադրբեջանական ԽՍՀ-ներում ձևավորվեցին հանրապետական, տարածքային և տեղամասային ընտրական հանձնաժողովներ, ձեռնարկվեցին հանրաքվեի անցկլացումն ապահովող այլ միջոցառումներ։
Կատեգորիա:1991 հանրաքվեներ